ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
இந்தியாவுக்கும் மொரோக்கோவுக்கும் இடையே விமான சேவைகளுக்கான ஒப்பந்தத்திற்கு மத்திய அமைச்சரவையின் ஒப்புதல்
பிரதமர் திரு. நரேந்திர மோடி தலைமையிலான அமைச்சரவை இந்தியாவுக்கும் மொரோக்கோவுக்கும் இடையேயான திருத்தப்பட்ட விமான சேவைகளுக்கான ஒப்பந்தம் கையெழுத்திடப்படுவதற்கு ஒப்புதல் வழங்கியுள்ளது. இந்த புதிய விமான சேவைகள் ஒப்பந்தம் செயலாக்கப்படும்போது 2004ஆம் ஆண்டு டிசம்பர் மாதம் எட்டப்பட்ட தற்போதைய விமான சேவைகள் ஒப்பந்தம் மாற்றியமைக்கப்படும்.
இந்தியாவுக்கும் மொரோக்கோவுக்கும் இடையேயான விமான சேவை ஒப்பந்தம் இருநாடுகளுக்கு இடையேயான விமானப் போக்குவரத்து உறவுகளில் முக்கிய மைல் கல்லாகும். இந்த ஒப்பந்தம் வர்த்தக மேம்பாடு, முதலீடு, சுற்றுலா மற்றும் இரு நாடுகளுக்கு இடையேயான கலாச்சார பரிமாற்றம் ஆகியவற்றுக்கு வழிவகுக்கும் திறன் கொண்டது. இந்த ஒப்பந்தம் இரு நாடுகளுக்கு இடையே தொடர்பை வலுப்படுத்தும் சூழலை உருவாக்குவதோடு, இருதரப்பைச் சேர்ந்த விமான நிறுவனங்களுக்கு வர்த்தக வாய்ப்புக்களை உருவாக்கி பாதுகாப்பை உறுதி செய்யும்.
விமான சேவைகளை முன்னெடுத்துச் செல்லவும், விற்பனைச் செய்யவும், இருநாடுகளைச் சேர்ந்த நிர்ணயிக்கப்பட்ட விமான நிறுவனங்கள் மற்றொரு நாட்டில் அலுவலகங்கள் அமைப்பதை இந்த ஒப்பந்தம் அனுமதிக்கிறது.
இரு நாடுகளைச் சேர்ந்த நிர்ணயிக்கப்பட்ட விமான நிறுவனங்கள் தடங்களுக்கான பட்டியலில் உள்ள ஆறு குறிப்பிட்ட இடங்களில் இருந்தும், இடங்களுக்கும் விமான சேவைகளை இயக்கலாம்.
விமானப் போக்குவரத்துறையின் வளர்ச்சியை கருத்தில் கொண்டும், இரு நாடுகளுக்கு இடையேயான விமான தொடர்பை மேம்படுத்தவும், நவீனமாக்கவும், இந்தியாவிற்கும் மொரோக்கோவுக்கும் இடையேயான விமான சேவை ஒப்பந்தம் மேம்படுத்தப்பட்டுள்ளது.
இளைஞர் நலன் மற்றும் விளையாட்டு அமைச்சகம்
டேபிள் டென்னிஸ் தேசிய பயிற்சி முகாம் நடத்த இந்திய விளையாட்டு ஆணையம் அனுமதி
அக்டோபர் 28-ம் தேதி முதல் டிசம்பர் 8-ம் தேதி வரை நடைபெற உள்ள தேசிய டேபிள் டென்னிஸ் பயிற்சி முகாமுக்கு விளையாட்டு ஆணையம் அனுமதி அளித்திருக்கிறது.
சோனபட்டில் உள்ள தில்லி பொதுப்பள்ளியில் இந்திய டேபிள் டென்னிஸ் கூட்டமைப்பு சார்பில் 11 வீரர்கள் 4 ஊழியர்களுக்கும் பயிற்சி தரப்பட உள்ளது. இந்த பயிற்சி முகாமுக்காக மொத்தம் தோராயமாக ரூ.18 லட்சம் ரூபாய் அனுமதி அளிக்கப்பட்டுள்ளது.
சோனபட்டில் உள்ள தில்லி பொதுப் பள்ளியில் உள்ள குடியிருப்புகளில் முகாமில் பங்கேற்பவர்கள் தங்குவார்கள். விளையாட்டு நடவடிக்கைகளை மீண்டும் தொடங்குவதற்காக இந்திய விளையாட்டு ஆணையம் அமைத்துள்ள நிலையான செயல்பாட்டு வழிமுறைகள் முகாமில் பின்பற்றப்படும். இந்த ஆண்டில் மார்ச் மாதம் கொரோனா வைரஸ் தாக்குதல் காரணமாக நாடு முழுவதும் பொது ஊரடங்கு அறிவிக்கப்பட்ட பிறகு, டேபிள் டென்னிஸ் விளையாட்டுக்காக நடக்கும் முதல் தேசிய பயிற்சி முகாமாக இது இருக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1667329
------
(Visitor Counter : 132
விவசாயத்துறை அமைச்சகம்
கரீஃப் பருவத்தில் சாதனை அளவாக 150.50 மில்லியன் டன் உணவு தானிய உற்பத்தி மதிப்பிடப்பட்டுள்ளது
2021-22-ஆம் ஆண்டுக்கான முக்கிய கரீஃப் பருவப்பயிர்களின் முதலாவது முன்கூட்டிய மதிப்பீடுகளை வேளாண் மற்றும் விவசாயிகள் நல அமைச்சகம் வெளியிட்டுள்ளது.
உணவு தானியங்களின் மொத்த விளைச்சல் 150.50 மில்லியன் டன்கள் என்ற சாதனை அளவாக இருக்கும் என மதிப்பிடப்பட்டுள்ளது. இது குறித்துப் பேசிய மத்திய வேளாண் மற்றும் விவசாயிகள் நல அமைச்சர் திரு.நரேந்திர சிங் தோமர், “இந்தப் பெருவிளைச்சல் நமது விவசாயிகளின் ஓய்வற்ற உழைப்பு, விஞ்ஞானிகளின் திறமை மற்றும் பிரதமர் திரு. நரேந்திர மோடி தலைமையிலான அரசின் விவசாயிகளுக்கு ஆதரவான கொள்கைகள் ஆகியவற்றின் பலன்களாகும்,” என்றார்.
2021-22-ஆம் ஆண்டுக்கான முக்கிய கரீஃப் பயிர்களின் முதலாவது முன்கூட்டிய மதிப்பீடுகளின் விவரங்கள் வருமாறு:
உணவு தானியங்கள் - 150.50 மில்லியன் டன். 
அரிசி - 107.04 மில்லியன் டன். 
ஊட்டச்சத்துமிக்க/ கோர்ஸ் தானியங்கள் - 34.00 மில்லியன் டன்
மக்காச்சோளம் - 21.24 மில்லியன் டன்
பருப்பு வகைகள் - 9.45 மில்லியன் டன்
துவரம் பருப்பு- 4.43 மில்லியன் டன்
எண்ணெய் வித்துக்கள் - 23.39 மில்லியன் டன்
நிலக்கடலை - 8.25 மில்லியன் டன்
சோயாபீன்ஸ் - 12.72 மில்லியன் டன்
பருத்தி - 36.22 மில்லியன் பேல்கள்  
சணல் & மேஸ்தா – 9.61 மில்லியன் பேல்கள் 
கரும்பு - 419.25 மில்லியன் டன் 
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1756743
----
(Visitor Counter : 210
சாலைப் போக்குவரத்து மற்றும் நெடுஞ்சாலைத்துறை அமைச்சகம்
சாலை விபத்துகளில் உயிரிழந்தோர்/ காயமடைந்தோருக்கு நிதி உதவி: சென்னை உள்ளிட்ட தங்க நாற்கர சாலைகளுக்கான திட்டம்
மாநிலங்களவையில் கேள்வி ஒன்றுக்கு இன்று எழுத்துப் பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை வழங்கினார்.
தங்க நாற்கர சாலையின் நான்கு பகுதிகளிலும் கட்டணமில்லா சிகிச்சை வசதியை ஏற்படுத்தி சாலை விபத்தில் பாதிக்கப்பட்டவர்களுக்கு  மருத்துவமனை காப்பீட்டுத் தொகையை வழங்க இந்திய தேசிய நெடுஞ்சாலைகள் ஆணையம் திட்டமிட்டுள்ளது.
தில்லி-மும்பை / மும்பை-சென்னை / சென்னை-கொல்கத்தா / கொல்கத்தா-ஆக்ரா மற்றும் ஆக்ரா-தில்லி தங்க நாற்கர சாலை ஆகியவை இத்திட்டத்திற்காக அடையாளம் காணப்பட்டுள்ளன.
சாலை விபத்தினால் ஏற்படும் உடல் காயங்களுக்கு மருத்துவமனையில் அனுமதிக்கப்பட்டதிலிருந்து முதல் 48 மணி நேரங்களுக்கான உடனடித் தேவைகளை கவனித்துக் கொள்ளவோ அல்லது தேவையான சிகிச்சை அளிப்பதற்கோ
ரூ 30,000 வரை வழங்க திட்டமிடப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814061
பிரதமர் அலுவலகம்
பிரதமர், சுவீடன் பிரதமர் இடையிலான தொலைபேசி உரையாடல்
பிரதமர் திரு. நரேந்திரமோடி, சுவீடன் பிரதமர் திரு.ஸ்டீபன் லோப்வெனுடன் இன்று தொலைபேசி மூலம் உரையாடினார்.
கொவிட்-19 பெருந்தொற்றால் ஏற்பட்டுள்ள சுகாதார, பொருளாதார தாக்கம் குறித்தும், தத்தம் நாடுகளில் எடுக்கப்பட்டுள்ள நடவடிக்கைகள் பற்றியும், இரு தலைவர்களும் விவாதித்தனர்.
இந்தியாவுக்கும், சுவீடனுக்கும் இடையே ஆராய்ச்சியாளர்கள் மற்றும் விஞ்ஞானிகளின் தரவுகளைப் பகிர்ந்து கொள்வதன் மூலம், கொவிட்-19க்கு எதிரான உலக நாடுகளின் முயற்சிகளுக்கும் பங்களிக்கும் ஆற்றல் இருநாடுகளுக்கும் உண்டு என்பதையும் , இதில் ஒத்துழைப்பு தேவை என்பதையும் இரு தலைவர்களும் ஒப்புக்கொண்டனர்.
தற்போது நடைமுறையில் உள்ள பயணக் கட்டுப்பாடுகளால், நாடு திரும்ப முடியாமல் தவிக்கும் இரு நாடுகளின் குடிமக்களுக்கும், பரஸ்பரம் தேவையான உதவிகளை வழங்க இரு தலைவர்களும் உறுதி அளித்தனர்.
கொவிட் -19 தொற்று பரவுவதைக் கட்டுப்படுத்தத் தேவையான மருத்துவப் பொருட்கள் விநியோகம் கிடைக்கச் செய்ய இருநாட்டு அதிகாரிகளும் தொடர்பில் இருக்க வேண்டும் என இரு தலைவர்களும் இசைவு தெரிவித்தனர்.
பாதுகாப்பு அமைச்சகம்
ஆந்திராவின் பலாசா நகரில் உள்ள கொவிட் சிகிச்சை மையத்துக்கு நடமாடும் ஆக்ஸிஜன் ஆலையை வழங்கியது இந்திய கடற்படை
ஆந்திராவின் பலாசா நகரில் உள்ள கொவிட் சிகிச்சை மையத்துக்கு நடமாடும் ஆக்ஸிஜன் ஆலையை இந்திய கடற்படை வழங்கியுள்ளது.
ஆந்திரப்பிரதேசம் ஸ்ரீகாக்குளம் மாவட்ட ஆட்சியர் திரு ஜே.நிவாஸ் விடுத்த வேண்டுகோள் அடிப்படையில், பலாசா நகரில் உள்ள கொவிட் சிகிச்சை மையத்துக்கு நடமாடும் ஆக்ஸிஜன் ஆலையை இந்திய கடற்படை மே 25ம் தேதி வழங்கியது. இந்த ஆக்ஸிஜன் ஆலை கடற்படை கப்பல் கட்டும் தளத்தில் உருவாக்கப்பட்டு பலாசா கொவிட் சிகிச்சை மையத்தில் முறைப்படி தொடங்கி வைக்கப்பட்டது.
இதை கால்நடை வளர்ப்பு மற்றும் பால்வளத்துறை அமைச்சர் திரு சீதிரி அப்பலராஜூ, துணை ஆட்சியர் திரு சூரஜ் கனோர் மற்றும் கடற்படை குழுவின் முன்னிலையில் தொடங்கி வைத்தார்.
இந்த நடமாடும் ஆக்ஸிஜன் ஆலை, பலாசா கொவிட் சிகிச்சை மையத்தின் ஆக்ஸிஜன் பைப்புகளுடன் இணைக்கப்பட்டது. இதற்கு விசாகப்பட்டினத்தில் உள்ள கடற்படை கப்பல்கட்டும் தளத்தின் நிபுணர்கள் உதவினர். இந்த ஆக்ஸிஜன் ஆலையால், மருத்துவமனையில் உள்ள 12 நோயாளிகளுக்கு 24 மணி நேரமும் மருத்துவ ஆக்ஸிஜன் விநியோகிக்க முடியும்.
இந்த ஆக்ஸிஜன் ஆலையை இயக்குவது குறித்து மருத்துவமனை ஊழியர்களுக்கும் பயிற்சி அளிக்கப்பட்டது.
நடமாடும் ஆக்ஸிஜன் ஆலை உருவாக்கப்பட்டது, கடற்படை கப்பல் கட்டும் தளத்தின் தனித்துவமான முயற்சி. இதில் பிஎஸ்ஏ ஆக்ஸிஜ் ஆலை, ஒரு வாகனத்தில் இணைக்கப்பட்டுள்ளது. இதை தொலை தூரங்களில் உள்ள மருத்துமனைகளுக்கு ஆக்ஸிஜன் விநியோகிக்க கொண்டு செல்லலாம். இந்த நடமாடும் ஆக்ஸிஜன் ஆலையை, விசாகப்பட்டினத்தில், கடற்படையின் கிழக்கு கட்டுப்பாட்டு மண்டல தலைவர் வைஸ் அட்மிரல் ஏ.பி.சிங் கடந்த 20ம் தேதி வழியனுப்பி வைத்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1721810
-----
(Visitor Counter : 201
வணிகம் மற்றும் தொழில்துறை அமைச்சகம்
உத்யோக் மன்தன்: இந்திய தொழில் துறையில் தரம் மற்றும் உற்பத்தியை ஊக்குவிக்கும் வலைதள கருத்தரங்கங்கள் நாளை துவக்கம்
மத்திய வர்த்தகம் மற்றும் தொழில் அமைச்சகத்தின் கீழ் செயல்படும் தொழில் மேம்பாடு மற்றும் உள்நாட்டு வர்த்தகத் துறை , இந்திய தரக் கவுன்சில், தேசிய உற்பத்தித் திறன் குழு, இந்திய தர நிர்ணய அமைப்பு மற்றும் தொழில் சபைகளுடன் இணைந்து, இந்திய தொழில் துறையில் தரம் மற்றும் உற்பத்தியை ஊக்குவிக்கும் வகையில் துறை சார்ந்த வலைதள கருத்தரங்கங்களை நடத்தவிருக்கின்றது. உத்யோக் மன்தன் என்ற பெயரிலான இந்த மாரதான் இணைய கருத்தரங்கங்கள், நாளை  முதல் மார்ச் 2-ஆம் தேதி வரை நடைபெறும். ஜனவரி 6-ஆம் தேதி மத்திய வர்த்தகம் மற்றும் தொழில் அமைச்சர் திரு பியூஷ் கோயல் பங்கேற்பாளர்களுடன் உரையாடுவார்.
சுமார் இரண்டு மணி நேரம் நடைபெறும் ஒவ்வொரு கருத்தரங்கங்களிலும் துறை சார்ந்த மற்றும் தொழில் வல்லுநர்களின் விவாதங்கள் நடைபெறும். இந்த கருத்தரங்கங்களை விருப்பமுள்ளவர்கள் யூடியூப்-இல் நேரலையாகக் காணவும் ஏற்பாடுகள் செய்யப்பட்டுள்ளன. உள்ளூர் பொருட்களை ஊக்குவித்தல் மற்றும் தற்சார்பு இந்தியா ஆகிய முன்முயற்சிகளை ஊக்குவிக்கும் வகையில் இந்த கருத்தரங்கங்களில் தரம் மற்றும் உற்பத்தி சார்ந்த சவால்களும், அவற்றை எதிர்கொள்வது குறித்தும் ஆலோசிக்கப்படும்.
உயர்ந்த தரம், சிறந்த உற்பத்தி, வர்த்தகம் உள்ளிட்ட பிரிவுகளில் நாட்டிற்கு உரிய அங்கீகாரம் கிடைக்கும் வகையில் இந்திய தொழில்துறையினர் தரம் மற்றும் உற்பத்தியை மேம்படுத்துவதில் கூடுதல் கவனம் செலுத்த வேண்டும் என்று அமைச்சர் திரு பியூஷ் கோயல் அண்மையில் கோரிக்கை விடுத்திருந்தது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1685774
-----
(Visitor Counter : 70
குறு சிறு மற்றும் நடுத்தர தொழில் துறை அமைச்சகம்
பதிவு செய்யப்பட்ட சிறு, குறு, நடுத்தர தொழில்களின் எண்ணிக்கை 48 லட்சத்தைத் தாண்டியது
2015 ஆம் ஆண்டு செப்டம்பர் மாதம் முதல் இந்த ஆண்டு ஜூலை 12 ஆம் தேதிவரை உத்யோக் ஆதார் புரிந்துணர்வு இணையதளத்தில் பதிவு செய்யப்பட்ட சிறு, குறு மற்றும் நடுத்தர தொழில்களின் எண்ணிக்கை சுமார் 48.40 லட்சமாகும்.
இதில் 43,18,841 குறு நிறுவனங்கள், 5,00,942 சிறு நிறுவனங்கள், 19,766 நடுத்தர நிறுவனங்கள் என்று மாநிலங்களவையில் எழுத்து மூலம் அளித்த பதிலில் மத்திய குறு, சிறு, நடுத்தர நிறுவனங்கள்  துறை இணையமைச்சர் திரு. கிரிராஜ் சிங் தெரிவித்தார். பீகார் மாநிலத்திலிருந்துதான் மிக அதிகமாக 7,70,871 நிறுவனங்கள் பதிவு செய்திருப்பதாகவும், அதற்கு அடுத்தபடியாக உ.பி., தில்லி, மகாராஷ்டிரா, குஜராத் ஆகிய மாநிலங்களைச் சேர்ந்த நிறுவனங்கள் பதிவு செய்துள்ளதாகவும் அவர் கூறினார்.
பதிவு செய்துள்ள நிறுவனங்கள் கடன் உத்தரவாதத் திட்டம், கடன் சார்ந்த முதலீட்டு மானியத் திட்டம், குறு, சிறு நிறுவன தொகுப்பு மேம்பாட்டுத் திட்டம் உள்ளிட்ட பல்வேறு திட்டங்கள் மூலமாக பதிவு செய்துள்ள நிறுவனங்கள் பயனடைய முடியும் என்று அமைச்சர் கூறினார்.
பிரதமரின் வேலைவாய்ப்பு உருவாக்கத் திட்டம், குறு தொழில்முனைவோர் புதிய தொழில்களைத் தொடங்கவும், அதன் மூலம் கிராமப்புற மற்றும் நகர்ப்புறங்களில் வேலைவாய்ப்புகளை உருவாக்கவும் வகை செய்யும் கடன் சார்ந்த மானியத் திட்டம் என்று அமைச்சர் தெரிவித்தார்.
சிறு, குறு, நடுத்தர தொழில் பிரிவின் முக்கியத்துவத்தை உணர்ந்து, திவால் சட்டத்தின்கீழ், அண்மையில் பிறப்பிக்கப்பட்ட அவசர சட்டம் இந்த தொழில் பிரிவுக்கு சிறப்பு சலுகை வழங்க அரசுக்கு அதிகாரம் அளித்துள்ளதாக அமைச்சர் குறிப்பிட்டார்.
(Visitor Counter : 133
பாதுகாப்பு அமைச்சகம்
இந்தியா-இலங்கை இடையேயான பாதுகாப்பு உறவை பலப்படுத்த இருநாட்டு பாதுகாப்புச் செயலாளர்கள் ஒப்புதல்
இந்தியா-இலங்கை இடையே 7-வது வருடாந்திர பாதுகாப்பு தொடர்பான பேச்சுவார்த்தை பிப்ரவரி 23, 2023 அன்று புதுதில்லியில் நடைபெற்றது இக்கூட்டத்திற்கு பாதுகாப்புத் துறை செயலாளர் திரு கிரிதர் அரமானே, இலங்கை பாதுகாப்புத் துறை செயலாளர் ஜென்ரல் கமல் குணரத்னே ஆகியோர் தலைமை வகித்தனர். இரு நாடுகளுக்கிடையேயான பாதுகாப்பு ஒத்துழைப்பு குறித்து இக்கூட்டத்தில் விவாதிக்கப்பட்டது. கூட்டுப் பயிற்சியின் போது இருநாடுகளும் தங்களது அனுபவங்களையும் திறன்களையும் பகிர்ந்து கொள்ள முடிவு செய்யப்பட்டது.
இப்பேச்சுவார்த்தை ஆரோக்கியமான முறையில் நடைபெற்றதற்காக ஜென்ரல் கமல் குணரத்னே மற்றும் அவருடைய பிரதிநிதிகளுக்கு திரு. கிரிதர் அரமானே நன்றி தெரிவித்துக் கொண்டார். பேச்சுகளின்போது மேற்கொள்ளப்பட்ட பொதுவான ஒப்பந்தங்களின் அடிப்படையில் இப்பேச்சுக்களை தொடர்ந்து மேற்கொள்ளவும், பாதுகாப்பு தொடர்பான பயிற்சிகளை மேலும் வலுப்படுத்தவும் இந்தியா-இலங்கை ஒப்புக்கொண்டதாக அவர் குறிப்பிட்டார்.
(
உள்துறை அமைச்சகம்
மத்திய உள்துறை அமைச்சர் திரு. அமித் ஷா லோக் நாயக் ஜெயப்பிரகாஷ் நாராயண் மருத்துவமனையில் கொவிட்-19 தொடர்பான ஏற்பாடுகளை திடீர் ஆய்வு மேற்கொண்டார்.
புதுதில்லியில் உள்ள லோக் நாயக் ஜெயப்பிரகாஷ் நாராயண் மருத்துவமனையில் கொவிட்-19 தொடர்பாக செய்யப்பட்டுள்ள ஏற்பாடுகளை மத்திய உள்துறை அமைச்சர் திரு.அமித்ஷா திடீர் ஆய்வு மேற்கொண்டார். கொரோனா மருத்துவமனைகள் அனைத்திலும், கொரோனா நோயாளிகளை முறையாகக் கண்காணித்து, அவர்களின் பிரச்சினைகளுக்கு தீர்வு காணும் வகையில், கொரோனா வார்டுகளில் கண்காணிப்புக் கேமராக்களை நிறுவுமாறு, தில்லி தலைமைச் செயலருக்கு திரு. அமித் ஷா அறிவுறுத்தினார்.
மருத்துவமனைகளில் செயல்படும் உணவு விடுதிகளுக்கு மாற்று ஏற்பாடுகள் செய்யுமாறு தில்லி தலைமைச் செயலருக்கு மத்திய உள்துறை அமைச்சர் உத்தரவிட்டார். ஒரு உணவு விடுதியில் தொற்று பாதித்தால், நோயாளிகள் இடையூறின்றி உணவு பெறுவதற்கு வசதியாக இந்த ஏற்பாட்டைச் செய்யுமாறு அவர் பணித்தார்.
கொரோனா நோயாளிகளுக்கு அளித்து வரும் சிகிச்சை மூலம் மனித குலத்துக்கு தொண்டாற்றி வரும் மருத்துவர்களுக்கும், செவிலியர்களுக்கும் உளவியல்-சமூக ஆலோசனைகள் வழங்கப்பட வேண்டும் என்று திரு. அமித் ஷா அறிவுறுத்தினார். இந்த ஏற்பாடு கொரோனாவை எதிர்த்துப் போராடுவதற்கு அவர்கள் உடல் ரீதியில் மட்டுமல்லாமல், உளவியல் ரீதியிலும் தகுதியாக இருப்பதை உறுதி செய்யும்.
--------------
(Visitor Counter : 191
மனித வள மேம்பாட்டு அமைச்சகம்
Tamilnadu and Puducherry among 4 states and Pondicherry among
2017-18ம் ஆண்டுக்கான தூய்மைப் பள்ளி விருது  நாளை  புது தில்லியில் நடைபெறும் நிகழ்ச்சியில் வழங்கப்படுகிறது.
நாட்டின் பல்வேறு பகுதிகளில் தமிழகம், புதுச்சேரி உள்ளிட்ட நான்கு மாநிலங்களுக்கும் பாண்டிச்சேரி உள்ளிட்ட 9 கல்வி மாவட்டங்களுக்கும் இதற்கான சான்றிதழ்களை மத்திய மனித ஆற்றல் மேம்பாட்டுத் துறை அமைச்சர் திரு. பிரகாஷ் ஜவடேகர் தில்லியில் டாக்டர் அம்பேத்கர் பன்னாட்டு மையத்தில் செப்டம்பர் 18ம் தேதி வழங்குகிறார்.
மனித ஆற்றல் மேம்பாட்டுத் துறை இணையமைச்சர் டாக்டர் சத்யபால் சிங் நிகழ்ச்சில் பங்கேற்கிறார். விருது பெறும் பள்ளிகளுக்கு சான்றிதழ்களுடன் தலா ரூ. 50 ஆயிரம் மானியமும் வழங்கப்படும்.
குஜராத், ஆந்திரப் பிரதேசம் ஆகிய மாநிலங்களும் விருது பெறுகின்றன.
சுகாதாரம் மற்றும் குடும்ப நலத்துறை அமைச்சகம்
மகாராஷ்டிரா, கேரளா, தமிழகம் உட்பட 6 மாநிலங்களில் தினசரி கொவிட் பாதிப்பு தொடர்ந்து அதிகரிப்பு
மகாராஷ்டிரா, கேரளா, பஞ்சாப், கர்நாடகா, குஜராத் மற்றும் தமிழகத்தில் தினசரி கொவிட் பாதிப்பு தொடர்ந்து அதிகரித்து வருகிறது. கடந்த 24 மணி நேரத்தில் பதிவான புதிய பாதிப்புகளில், 85.6 சதவீதம் பேர் இந்த மாநிலங்களைச் சேர்ந்தவர்கள்.
கடந்த 24 மணி நேரத்தில், 23,285 பேருக்கு புதிதாக பாதிப்பு ஏற்பட்டுள்ளது. அதிகபட்சமாக மகாராஷ்டிராவில் 14,317 பேருக்கும், கேரளாவில் 2,133 பேருக்கும் புதிதாக பாதிப்பு ஏற்பட்டுள்ளது, நாட்டில் கொவிட் சிகிச்சை பெறுபவர்களின் மொத்த எண்ணிக்கை இன்று 1,97,237 ஆக உள்ளது.
இன்று காலை 7 மணி வரை 2.61 கோடி பேருக்கு கொவிட் தடுப்பூசிகள் போடப்பட்டுள்ளன. 60 வயதுக்கு மேற்பட்ட 60,61,034 பயனாளிகள் தடுப்பூசி போட்டுக் கொண்டுள்ளனர்.
55-வது நாளான நேற்று 4,80,740 தடுப்பூசிகள் போடப்பட்டன. நேற்று மகா சிவராத்திரையை முன்னிட்டு பலர் விரதம் இருந்ததால், தடுப்பூசி போட்டுக் கொண்டவர்களின் எண்ணிக்கை சற்று குறைவாக இருந்தது.
கொவிட் தொற்றிலிருந்து இதுவரை 1.09 கோடிக்கும் அதிகமானோர் குணடைந்துள்ளனர். கடந்த 24 மணி நேரத்தில் 15,157 நோயாளிகள் குணமடைந்தனர்.
கடந்த 24 மணி நேரத்தில் 117 பேர், கொவிட் தொற்றால் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1704280
பிரதமர் அலுவலகம்
குரு பூர்ணிமாவை முன்னிட்டு பிரதமர் நாட்டு மக்களுக்கு வாழ்த்து
குரு பூர்ணிமாவை முன்னிட்டு பிரதமர் திரு. நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
“குரு பூர்ணிமாவை முன்னிட்டு நாடு மக்கள் அனைவருக்கும் எனது வாழ்த்துக்கள். நமது வாழ்க்கையை அர்த்தமுள்ளதாக மாற்றிய நமது குருமார்களுக்கு மரியாதை செலுத்துவதற்கான சிறப்பு நாள் இது. இந்த சந்தர்ப்பத்தில், அனைத்து குருமார்களுக்கும் நான் எனது மரியாதையைச் செலுத்துகிறேன்.”, என்று பிரதமர் கூறியுள்ளார்.
(
தகவல் மற்றும் ஒலிபரப்பு அமைச்சகம்
முதல் முறையாக தேசபக்தி திரைப்பட விழா இணையத்தில் ஆகஸ்ட் 7 ஆம் தேதி தொடங்குகிறது
தேசிய திரைப்பட மேம்பாட்டுக் கழகம் முதன்முறையாக தேசபக்தி திரைப்பட விழாவை இணையத்தில் வெளியிட ஏற்பாடு செய்கிறது. மத்திய தகவல் மற்றும் ஒலிபரப்பு அமைச்சகத்தின் சுதந்திர தின கொண்டாட்டங்கள் 2020 இன் ஒரு பகுதியாக இந்த விழா 2020 ஆகஸ்ட் 7 ஆம் தேதி தொடங்கி ஆகஸ்ட் 21 வரை நடக்கிறது. இந்த விழா நமது சுதந்திர போராட்ட வீரர்களின் துணிச்சலை, இந்திய வரலாற்றை உலகுக்கு வெளிச்சமிட்டு காட்டுவதுடன், உலகெங்கிலும் உள்ள இந்தியர்களிடையே தேசபக்தியை உருவாக்குவதை நோக்கமாகக் கொண்டுள்ளது.
இந்தத் திரைப்பட விழாவில் உயர்தரமான, சுதந்திர தின கருப்பொருளை அடிப்படையாக கொண்ட, தேசபக்தி திரைப்படங்கள் தினசரி www.cinemasofindia.com என்ற இலவச இணையதளத்தில் திரையிடப்படும்.
இந்தி, மராத்தி, தெலுங்கு, தமிழ், வங்காளம், குஜராத்தி, மலையாளம் உள்ளிட்ட பல்வேறு இந்திய மொழிகளில் இருந்து விமர்சன ரீதியாக பாராட்டப்பட்ட படங்கள் விழாவில் திரையிடப்படும். இந்தப் படங்கள் தேசிய திரைப்பட மேம்பாட்டுக் கழகம் , இந்தியாவின் தேசிய திரைப்படக் காப்பகம் , இந்திய குழந்தைகள் திரைப்பட சங்கம்  மற்றும் திரைப்படப் பிரிவு ஆகியவற்றின் ஒருங்கிணைந்த தொகுப்புகளில் இருந்து தேர்ந்தெடுக்கப்பட்டுள்ளன..
மேலும், முதன்முறையாக, சர் ரிச்சர்ட் அட்டன்பரோவின் காந்தி  திரைப்படம் அனைவரும் பார்க்கும் வகையில், குறிப்பாக பார்வை மற்றும் செவித்திறன் குறைபாடுள்ளவர்களாலும் ரசிக்க கூடிய வகையில் திரையிடப்படுகிறது.
இதை mib.gov.in என்ற இணையதளத்திலும், மேலும் பத்திரிகை தகவல் அலுவலகம் கையாளும் சமூக ஊடகங்கள் மற்றும் MyGov ஆகியவற்றிலும் வெளியிடப்படும். கூடுதலாக, அதே இணைப்பு வெளிநாடுகளில் உள்ள இந்திய தூதரகங்களுடன் பகிர்ந்து கொள்வதற்காக வெளியுறவு அமைச்சகத்துடனும் பகிரப்படும்.
------
(Visitor Counter : 122
சிறுபான்மையினர் நலன் அமைச்சகம்
சிறுபான்மையினர் திட்டங்களின்கீழ் பயனாளிகள்
அமைச்சகம் ஏற்கனவே செயல்படுத்திவரும் சீகோ அவ்ர் கமாவோ, உஸ்த்தாத், ஹமாரி தரோகர், நய் ரோஷ்னி, நய் மன்சில் ஆகிய 5 திட்டங்களை இணைத்து முக்கிய திட்டமாக பிரதமரின் விராசத் கா சம்வர்தன் திகழ்கிறது. இது குறிப்பிட்ட தரப்பு மக்களுக்கு திறன் வளர்ப்பு, பயிற்சி, தலைமைப்பண்பை ஏற்படுத்துதல், தொழில்முனைவோர், கல்வி ஆகிய ஆதரவுகளை அளிக்க இலக்கு நிர்ணயிக்கப்பட்டுள்ளது. இந்தத் திட்டத்தை செயல்படுத்த ஒப்புதல் அளிக்கப்பட்டுள்ளது.
நாட்டில் உள்ள சிறுபான்மையினரின் சமூக-பொருளாதார மேம்பாட்டுக்காக சீகோ அவ்ர் கமாவோ, உஸ்த்தாத் ஆகிய திட்டங்களை சிறுபான்மையினர் விவகாரங்கள் துறை அமைச்சகம் செயல்படுத்தி வருகிறது. சீகோ அவ்ர் கமாவோ திட்டம்  என்பது திறன் வளர்ப்பு மற்றும் பணி வழங்குதலை இணைத்து செயல்படுத்தப்படுகிறது. 2013-ம் ஆண்டு செப்டம்பர் மாதத்தில் தொடங்கப்பட்ட இந்தத் திட்டம், சிறுபான்மையின இளைஞர்களுக்கு  பல்வேறு அதிநவீன/பாரம்பரிய திறனை மேம்படுத்தும் நோக்கில் கொண்டுவரப்பட்டது. உஸ்த்தாத் திட்டம், 2015-ம் ஆண்டில் தொடங்கப்பட்டது. இது சிறுபான்மையின சமூகத்தினருக்கு கைவினைத்திறன்/ கலைத் திறனை அளிப்பது மற்றும் மேம்படுத்துவதை நோக்கமாகக் கொண்டது. இந்தத் திட்டத்தின் பயனாளிகள் குறித்த விவரங்கள் கீழே உள்ள பட்டியலில் தரப்பட்டுள்ளன.
|
|
திட்டம்
|
|
பயிற்சிபெற்ற பயனாளிகளின் எண்ணிக்கை
|
|
சீகோ அவ்ர் கமாவோ
|
|
4,68,078
|
|
உஸ்த்தாத்
|
|
23,130
- அமைச்சகத்தால் வெளிப்படையான முறையில் தேர்ந்தெடுக்கப்படும் திட்ட அமலாக்க முகமைகளால் இந்தத் திட்டங்கள் செயல்படுத்தப்படுகின்றன. நிதிஆயோக்கின் அரசுசாரா அமைப்புகளுக்கான தர்பன் வலைதளத்தில் திட்ட அமலாக்க முகமைகள் பதிவுசெய்வது கட்டாயமாக்கப்பட்டுள்ளது. திட்டத்தின் செயல்பாடுகளை சிறப்பான முறையில் பார்க்கவும், கண்காணிக்கவும், திட்டங்கள் குறித்த தரவுகளை அதற்கான வலைதளத்தில் உடனுக்குடன் திட்ட அமலாக்க முகமைகள் பதிவிடுவது கட்டாயமாக்கப்பட்டுள்ளது.
இந்தத் தகவல்களை மக்களவையில் இன்று மத்திய சிறுபான்மையினர் விவகாரங்கள் துறை அமைச்சர் திருமதி.ஸ்மிருதி சுபின் இரானி எழுத்துமூலம் அளித்துள்ளார்.
சிறப்பு சேவைகள் மற்றும் கட்டுரைகள்
75-வது சுதந்திர தின கொண்டாட்டத்தின் ஒரு பகுதியாக தேசியப் பாதுகாப்புப் படையினரின் வாகனப் பயணம்
இந்தியாவின் 75-வது சுதந்திர கொண்டாட்டத்தின் ஒரு பகுதியாக வாகனப் பயணம் மேற்கொண்டுள்ள தேசியப் பாதுகாப்புப் படை  வீரர்கள் இன்று சென்னை வந்தடைந்தனர்.
காந்தி ஜெயந்தி தினமான அக்டோபர் 2-ம் தேதி புதுதில்லியிலிருந்து புறப்பட்ட இந்தக் குழுவினர் லக்னோ, வாரணாசி, கயா, ஜாம்ஷெட்பூர், கொல்கத்தா, புவனேஸ்வர், கோபால்பூர், விஜயவாடா, ஐதராபாத், ஓங்கோல் வழியாக பயணம் செய்து இன்று சென்னை வந்தனர்.
அப்போது அவர்களுக்கு சிறப்பான வரவேற்பு அளிக்கப்பட்டது. தமிழக எல்லை நெடுகிலும் தங்களுக்கு அந்தந்தப் பகுதி மக்கள் ஜெய் ஹிந்த், மகாத்மா காந்தி வாழ்க என்று கூறி உற்சாக வரவேற்பு அளித்ததாக வாகனப் பயணக்குழுவின் தலைவர் கர்னல் உமேஷ் ரத்தோட் தெரிவித்துள்ளார்.
இந்தக் குழுவில் தேசியப் பாதுகாப்புப் படையின் 12 அதிகாரிகள் மற்றும் 35 கமாண்டோ வீரர்கள் இடம் பெற்றுள்ளனர். தாங்கள் கார் பயணம் மேற்கொள்ளும் வழியில் பெருநகரங்கள் முதல் குக்கிராமங்கள் வரை பயணம் செய்து, அந்தந்தப் பகுதி மக்களின் பழக்க வழக்கங்கள் மற்றும் கலாச்சாரத்தை அறிந்து கொண்டதாக அவர் கூறினார்.
சென்னை பயணத்தை முடித்துக் கொண்டு பெங்களூரு புறப்பட்டுச் செல்லும் இக்குழுவினர், பின்னர் அங்கிருந்து மும்பை, அகமதாபாத் வழியாக மொத்தம் 7,500 கிலோ மீட்டர் பயணம் செய்து மீண்டும் தில்லி சென்றடையவிருப்பதாகவும் கர்னல் உமேஷ் ரத்தோட் தெரிவித்தார்.
ரசாயனம் மற்றும் உரங்கள் அமைச்சகம்
ரசாயனம் மற்றும் பெட்ரோகெமிக்கல்ஸ் துறை- ஹெச்ஐஎல் இடையே ரூ 451 கோடி வருவாய் இலக்கை எட்டுவதற்கான புரிந்துணர்வு ஒப்பந்தம் கையெழுத்தானது
மத்திய ரசாயனம் மற்றும் உரங்கள் அமைச்சகத்தின் கீழ் செயல்படும் பொதுத்துறை நிறுவனமான ஹெச்ஐஎல்  லிமிடெட், நடப்பு நிதியாண்டில்  ரூ 451 கோடி வருவாய் இலக்கை எட்டுவதற்கான புரிந்துணர்வு ஒப்பந்தத்தை ரசாயனம் மற்றும் பெட்ரோகெமிக்கல்ஸ் துறையுடன் சமீபத்தில் கையெழுத்திட்டது.
ஹெச்ஐஎல்  லிமிடெட்டின் தலைவரும் நிர்வாக இயக்குநருமான திரு எஸ் பி மொஹந்தி மற்றும் ரசாயனம் மற்றும் பெட்ரோகெமிக்கல்ஸ் துறையின் செயலாளர் திரு ராஜேஷ் குமார் சதுர்வேதி ஆகியோர் மூத்த அதிகாரிகளின் முன்னிலையில் இந்த ஒப்பந்தத்தில் கையெழுத்திட்டனர்.
அப்போது பேசிய திரு மொஹந்தி, ரூ 451 கோடி வருவாய் இலக்கை நடப்பு நிதியாண்டில் அடைவது சாத்தியமே என்றும் எளிதாக எட்டி விடலாம் என்றும் கூறினார். முதல் இரு காலாண்டுகளில் 65 சதவீத சிறப்பான வளர்ச்சியை ஹெச்ஐஎல்  எட்டி உள்ளதாக அவர் கூறினார்.
530.10 மெட்ரிக் டன் மலாத்தியன் டெக்னிக்கலை முதல் இரு காலாண்டுகளில் நிறுவனம் தயாரித்துள்ளதாகவும், இதுவரையிலான உற்பத்தியிலேயே இதுதான் அதிக அளவு என்றும் அவர் மேலும் தெரிவித்தார். கடந்த வருடத்தின் இதே காலகட்டத்தில் இந்நிறுவனம் 375.5 மெட்ரிக் டன் மலாத்தியன் டெக்னிக்கலை உற்பத்தி செய்திருந்தது.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1670619
தொழிலாளர் மற்றும் வேலைவாய்ப்பு அமைச்சகம்
குழந்தைத் தொழிலாளர் முறையை ஒழிப்பதற்கு சம்பந்தப்பட்ட அனைத்து தரப்பினரின் கூட்டு முயற்சிகள் அவசியம் என திரு.கங்க்வார் வலியுறுத்தல்.
- குழந்தைத் தொழிலாளர் முறைக்கு எதிரான தினமான ஜுன் 12, 2020 அன்று மத்திய தொழிலாளர் நலன் மற்றும் வேலைவாய்ப்புத் துறையும், வி.வி.கிரி தேசியத் தொழிலாளர் பயிற்சி மையமும், புதுதில்லியில் உள்ள ஐ.நா. சர்வதேச தொழிலாளர் அமைப்புடன் இணைந்து, “கோவிட்-19 : குழந்தைத் தொழிலாளர் முறையிலிருந்து குழந்தைகளைப் பாதுகாப்போம் -முன் எப்போதையும் விட தற்போது கூடுதல் முயற்சிகள் அவசியம்“ என்ற தலைப்பிலான இணையவழிக் கருத்தரங்கிற்கு ஏற்பாடு செய்திருந்தன. இந்த ஆண்டு, உலகக் குழந்தைத் தொழிலாளர்களுக்கு எதிரான தினம் 2020-இல், குழந்தைத் தொழிலாளர்களிடம் கோவிட்-19 ஏற்படுத்திய பாதிப்பு என்பது மையக்கருத்தாக விவாதிக்கப்பட்டது.
- இணையவழிக் கருத்தரங்கை மத்திய தொழிலாளர் நலன் மற்றும் வேலைவாய்ப்புத்துறை இணையமைச்சர்  திரு.சந்தோஷ் குமார் கங்க்வார் தொடங்கி வைத்தார். அப்போது பேசிய அமைச்சர், குழந்தைத் தொழிலாளர் முறையை ஒழிக்க, திரு.கைலாஷ் சத்யார்த்தி மற்றும் சர்வதேச அமைப்பு ஆகியோரின் முயற்சிகளை வெகுவாகப் பாராட்டினார். ஒவ்வொரு குழந்தையும், எந்தவொரு நாட்டிற்கும் ஒருங்கிணைந்த அங்கமாக திகழ்வதாகவும், அவர்களது உரிமைகளைப் பாதுகாப்பதற்கு அதிகாரமளிக்கப்பட வேண்டியது அவசியம் என்றும் அமைச்சர் வலியுறுத்தினார். ஆண்டுதோறும் ஜுன் 12ஆம் தேதி, உலகக் குழந்தைத் தொழிலாளர்களுக்கு எதிரான தினமாக கடைபிடிக்கப்படுவதைச் சுட்டிக்காட்டிய அமைச்சர், குழந்தைத் தொழிலாளர் முறையை ஒழிக்க இந்தியா உறுதி பூண்டிருப்பதாகக் குறிப்பிட்டார். குழந்தைத் தொழிலாளர் திருத்தச்சட்டம், 2016 நிறைவேற்றப்பட்டது, மத்திய அரசின் மகத்தான சாதனை என்றும் அவர் தெரிவித்தார். தேசியக் குழந்தைத் தொழிலாளர் திட்டப் பயிற்சி மையங்களுக்கான உதவித்தொகை, 150 ருபாயிலிருந்து 400 ருபாயாக அதிகரிக்கப்பட்டது உட்பட, குழந்தைத் தொழிலாளர் முறையை ஒழிக்க அரசு பல்வேறு முயற்சிகளை மேற்கொண்டிருப்பதாகவும் அவர் சுட்டிக்காட்டினார். சர்வதேசத் தொழிலாளர் அமைப்பின் 182 மற்றும் 183-வது உடன்படிக்கைகளுக்கு ஒப்புதல் அளித்தது, குழந்தைத் தொழிலாளர் ஒழிப்பில், இந்தியாவின் உறுதிப்பாட்டை பிரதிபலிப்பதாகவும் அமைச்சர் கூறினார். குழந்தைத் தொழிலாளர் முறையை ஒழிப்பதில், சம்பந்தப்பட்ட அனைத்து தரப்பினரும் ஒருங்கிணைந்து முயற்சிகளை மேற்கொள்ள வேண்டியது அவசியம் என்றும் அமைச்சர் சந்தோஷ் குமார் கங்க்வார் வலியுறுத்தினார்.
தொடக்க விழாவினைத் தொடர்ந்து, “ கோவிட்-19: பல்வேறு துறைகளிலும் குழந்தைத் தொழிலாளர் முறையிலிருந்து குழந்தைகளைப் பாதுகாப்போம்“ மற்றும் “ மறுவாழ்வுத் திட்டங்களை செயல்படுத்துவதில் உள்ள தடைகளும், தீர்வுகளும்“ என்ற தலைப்புகளில், இரண்டு தொழில்நுட்ப ரீதியான அமர்வுகளாகப் பிரிந்து விவாதிக்கப்பட்டது.
(Visitor Counter : 181